b'\n_START_ARTICLE_\nPaulius Juodi\xc5\xa1ius\n_START_PARAGRAPH_\nPaulius Juodi\xc5\xa1ius (1932\xc2\xa0m. sausio 1 d. Kaunas\xc2\xa0\xe2\x80\x93 1993\xc2\xa0m. gruod\xc5\xbeio 11 d. Vilnius)\xc2\xa0\xe2\x80\x93 smuikininkas, pedagogas, profesorius.\n_START_SECTION_\nBiografija\n_START_PARAGRAPH_\nGenerolo J. Juodi\xc5\xa1iaus s\xc5\xabnus. Baig\xc4\x97 Kauno Vytauto Did\xc5\xbeiojo gimnazij\xc4\x85 ir Muzikos mokykl\xc4\x85. 1950\xe2\x80\x931952\xc2\xa0m. studijavo Lietuvos konservatorijoje A. Livonto klas\xc4\x97je. 1957\xc2\xa0m. prof. J. Rabinovi\xc4\x8diaus klas\xc4\x97je baig\xc4\x97 Maskvos konservatorij\xc4\x85, 1962\xc2\xa0m. jos aspirant\xc5\xabr\xc4\x85 pas prof. G. Barinov\xc4\x85._NEWLINE_1957\xe2\x80\x931967\xc2\xa0m. d\xc4\x97st\xc4\x97 Vilniaus Juozo Tallat-Kelp\xc5\xa1os auk\xc5\xa1tesniojoje muzikos mokykloje, 1960\xe2\x80\x931993\xc2\xa0m. dar ir Lietuvos konservatorijos d\xc4\x97stytojas, 1991\xe2\x80\x931993\xc2\xa0m. Instrumentin\xc4\x97s ir vokalin\xc4\x97s muzikos fakulteto dekanas, 1991 m. profesorius._NEWLINE_1958\xe2\x80\x931960\xc2\xa0m. grie\xc5\xbe\xc4\x97 Lietuvos filharmonijos simfoniniame orkestre, 1960\xe2\x80\x931973\xc2\xa0m. Lietuvos kameriniame orkestre, koncertavo kaip solistas ir su kameriniais ansambliais.'